Bob Bonthron

Robert Pollock Bonthron (født 1880 i Burntisland, død etter 1911) var en skotsk fotballspiller. Bonthron, som var fullback, spilte for Manchester United, Sunderland og Birmingham City i The Football League.

Bonthron ble født i Burntisland, Fife. Han spilte for Raith Rovers og Dundee, før han i mai 1903 gikk til Manchester United. Bonthron spilte sammenlagt 134 kamper og scoret tre mål for Manchester United, og bidro til klubbens opprykk til Football League First Division i 1905/06-sesongen. Bonthron var en fysisk spiller, og i sesongen for opprykk var han i sentrum for en serie hendelser etter Manchester Uniteds bortemøte mot Bradford City. Bonthrons behandling av Bradford City-spilleren James Conlin under kampen opprørte hjemmepublikummet, og Bonthron ble angrepet av supportere for hjemmelaget. Supporterne ble tiltalt, og FA sørget for et midlertidig stengt Valley Parade for Bradford City.

Bonthron gikk til Sunderland i mai 1907, hvor han spilte 24 kamper, og året etter til Northampton Town, hvor han var med å vinne Southern Football League i 1908/09-sesongen. Bonthron spilte for Birmingham City i 1910/11-sesongen, før han vendte tilbake til Skottland for å avslutte karrieren.

Referanser

Litteratur

Eksterne lenker 
 «Bob Bonthron», spillerstatistikk i Manchester United, fra StretfordEnd.co.uk 

Skotske fotballspillere
Fotballspillere for Raith Rovers FC
Fotballspillere for Dundee FC
Fotballspillere for Manchester United FC
Fotballspillere for Sunderland AFC
Fotballspillere for Northampton Town FC
Fotballspillere for Birmingham City FC
Fotballspillere for Airdrie United FC
Fotballspillere for Leith Athletic FC
Dødsår ukjent
Fødsler i 1880